Dame i gospodo, poštovani zastupnici delegati, poštovani gosti, predstavnici sredstava javnog priopćavanja sve nazočne pozivam i otvaram 46. sjednicu Doma naroda Parlamentarne skupštine Bosne i Hercegovine Na sjednici je trenutno nazočno 13 zastupnika od 15. Dakle gospodin Ilija Filipović je pravdao svoj izostanak, gospodin Čengić je najavio svoj dolazak pa ćemo evo biti čini mi se u još kvalitetnijem kvorumu. Za 46. sjednicu predlažem sljedeći dnevni red 1. Odgovori na izaslanička pitanja i izaslanička pitanja, 2. Usvajanje Zapisnika 45. sjednice Doma naroda, 3. Zahtjev Vijeća ministara za razmatranje Prijedloga zakona o carinskim prekršajima BiH po žurnom postupku, sukladno članku 100. Poslovnika Doma naroda, 4. Očitovanje Doma naroda o zahtjevu izaslanika Osmana Brke za razmatranje Prijedloga zakona o dopuni Zakona o porezu na promet proizvoda i usluga, po žurnom postupku, sukladno članku 99. Poslovnika Doma naroda, 5. Prijedlog Poslovnika Doma naroda Parlamentarne skupštine Bosne i Hercegovine, 6. Informacija o stanju vanjske zaduženosti Bosne i Hercegovine u 2004. god, 7. Davanje suglasnosti za ratificiranje Konvencije o tripartitnim konsultacijama u svrhu promoviranja implementacije međunarodnih standarda rada, 1976.godina, 8. Davanje suglasnosti za ratificiranje Okvirnog sporazuma između Europske zajednice i Bosne i Hercegovine o općim načelima sudjelovanja BiH u programima Zajednice, 2 9. Davanje suglasnosti za ratificiranje Ugovora o sveobuhvatnoj zabrani nuklearnih pokusa, 10. Izvješće o radu Komisije za vanjsku i trgovinsku politiku Doma naroda. Tko se javlja za riječ? Gospodin Brka. Gospodine Brka izvolite.
Zahvaljujem i pozdravljam vas Kolegij i sve kolege u Parlamentu i goste, ali čini mi se da nema nikoga od gostiju i novinare i odmah da vam kažem da sam ja jutros predao jedan, jednu tačku, prijedlog jedne tačke dnevnog reda, izvinjavam se trebao sam zaista to da uradim još u ponedeljak ili utorak, ali imao sam sve četiri dana komisije i jednostavno mi je to izmaklo. To je Prijedlog zakona o dopuni Zakona o carinskoj politici u Bosni i Hercegovini. Predlažem da usvojimo jer kao sljedeću tačku dnevnog reda 11. i pošto je to samo predlog o proceduri da to bude po članu 99. Ja se nadam da razumijete šta je i dobili ste, ja vjerujem jutros, čini mi se da je Jadranko vama proslijedio na klupe o čemu se radi. To je jednostavno da poboljšamo u našem ambijentu uslove poslovanja za naše ljude i mislim da nema nikakvih problema što se toga tiče da prihvatite dopunu tačke sa ovom tačkom dnevnog reda. Hvala.
Dobro. Evo čuli smo dakle o čemu se radi. Zahtjev za uvrštenje u dnevni red u svrhu izjašnjenja o proceduri. Dakle ovo podrazumjeva skraćene rokove za jednu polovicu. Ja dajem ovaj prijedlog gospodina Brke koji je legitiman u skladu sa našim poslovnikom na izjašnjenje. Zapravo dajem na izjašnjenje. Možete glasovati sad. Izvolite. Dobro, evo da mi to riješimo na naš isprobano efikasni način. Dakle, pozivam da se izjasnimo dizanjem naših ovih kartona. Dakle, ko je za? Zahvaljujem. Protiv? Uzdržanih? Nema Jednoglasno smo odlučili da na prijedlog gospodina Brke stavimo u dnevni red pod točkom 11. točku pod naslovom 3 - Prijedlog zakona o dopuni Zakona o carinskoj politici Bosne i Hercegovine, izjašnjenje o proceduri da ide po članku 99. našeg poslovnika. Zahvaljujem. Rapsrava je otvorena. Ima li dalje prijavljenih? Nema. Utvrđujemo dnevni red. Idemo na prvu točku dnevnog reda, Ad.1. Odgovori na izaslanička pitanja i izaslanička pitanja Izvolite. Ko se javlja za riječ? Gospodin Tomislav LImov. Limov izvolite.
Hvala lijepo. Uvaženi gospodine predsjedatelju, gospodo dopredsjedatelji, kolegice i kolege izaslanici, uvaženi predstavnici sredstava javnog informiranja institucija Bosne i Hercegovine koji pratite ovu sjednicu, sve vas skupa pozdravljam i želim reći da sam ja dobio odgovore na moja pitanja koja su se odnosila na Tužiteljstvo i Sud Bosne i Hercegovine i moram reći da sam samo djelimice zadovoljan, jer ustvari na neka od mojih pitanja nije odgovoreno. Posebice se to odnosi na iznos primanja koje imaju sudci, kako domaći tako i strani i naravno iz ovoga zaključujem da mi zastupnici ustvari i ne trebamo znati kolika su primanja naših sudaca. Želim ovom prigodom iznjeti svoju sumnju u korektnost odnosa onih sudaca koje plaćaju strane zemlje i ja jednostavno mislim da je to loše rješenje. Smatram dakle da je samim tim što su plaćeni od vlastitih zemalja veoma teško mogu ispuniti ono što se od njih očekuje i što im nalaže Ustav i zakoni države Bosne i Hercegovine. To je moje osobno mišljenje i naravno izražavam nezadovoljstvo zbog činjenice da mi nije izravno odgovoreno na pitanja koja su se odnosila na ova primanja. Hvala lijepo.
Zahvaljujem gospodinu Limovu. Dalje, jel još neko želi prokomentirati koji su dobili odgovore? Gospodin Šiljegović i gospođa Stojanović i gospodin Pajić. Ovim redosljedom. Izvolite.
Dobro. Gospodine predsjedavajući, dame i gospodo naime ja nisam zadovoljan sa odgovorom kojeg sam dobio. Pitanje je bilo jasno, a dio odgovora se uopšte ne odnosi na postavljeno pitanje. To je već postala praksa, evo i kolega Limov je to rekao. 4 Odredbe člana 23. Zakona o izvršenju budžeta za 2005. godinu je uopštena i uopšte ne govori o materiji i pitanje koje sam ja postavio. Ne znaju se kriteriji ko, kako, zašto to nije transparentno i javno, zašto samo 6 institucija koristi biznis kartice. Zašto nema recimo Ministarstvo vanjskih poslova, gdje ja smatram da je najveća potreba ako je u interesu države da to ministarstvo je koristi. Kartice se koriste u nazad 3-4 godine i da bi bilo jasnije znači ja sam postavio pitanje – Ko u institucijama Bosne i Hercegovine koristi biznis karticu? Dakle, nisam zadovoljan. Dio odgovora se ne odnosi na postavljeno pitanje i lično smatram da je ovo nešto ispod žita. Hvala lijepo.
Zahvaljujem. Gospođa Stojanović.
Pozdravljam poštovanu gospodu. Ja sam postavila isto tako jasno i konkretno pitanje na koje sam dobila uopšten odgovor, odgovor da zakon Federacije BiH nije usaglašen sa zakonom BiH iako je bilo to do sada potrebno, odnosno iako je po zakonu trebalo 1.6.trebalo do 1.6. da bude tako, a na drugi dio pitanja nisam uopšte dobila odgovor i mislim nisam zadovoljna odgovorom.
Zahvaljujem. Gospodin Đoko Pajić. Izvolite gospodine Pajiću.
Gospodo predsjedavajući, kolegice i kolege delegati, poštovani gosti pa odgovor na moje delegatsko pitanje – Zašto nije i kada će biti formirana Komisija za istraživanje zločina počinjenih u Sarajevu i u periodu '92. do '95. godine, a po Odluci Parlamentarne skupštine BiH iz januara 2004. godine. Samo da podsjetim znači na 4. Plenranoj sjednici Parlamentarne skupštine Bosne i Hercegovine donesen je zaključak o formiranju navedene komisije. Savjet ministara je prihvatio takav zaključak, obavezao se da će formirati komisiju. Od tada pa do danas prošlo je više od godinu i po dana i po tom pitanju ništa nije učinjeno, a ja sam to već rekao kada sam postavljao pitanje da u zadnje vrijeme, bar u zadnjih 5-6 mjeseci i u medijima i od mnogih zvaničnih i poluzvaničnih lica strahovito se manipuliše sa žrtvama i njihovim porodicama i na jednoj i na drugoj i na trećoj strani. Smatram da je Savjet ministara morao ispoštovati zaključak Narodne skupštine i svoju obavezu kojom se obavezao da će taj svoj posao uraditi do kraja. Prema tome ste strane nisam zadovoljan odgovorom. Međutim, u odgovoru kaže se da će Savjet ministara predložiti ponovo izmjenu ovog zaključka Parlamentarne skupštini BiH da se formira komisija za istraživanje 5 zločina i sličnih stradanja svih naroda u Bosni i Hercegovini od '92. do '95. godine. To, protiv toga nemam ništa i zaista je potrebno da se utvrdi prava istina o svemu onome što se dešavalo o svim zločinima, o svim žrtvama u Bosni i Hercegovini u navedenom periodu to je zaista potrebno, ali smatram da je zaključak iz januara 2004. godine trebao do sada biti ispoštovana. Toliko. Hvala.
Zahvaljujem gospodinu Pajiću. Evo iscrpili smo ovaj dio, ustvari gospodin Genjac ima mogućnost ako želi prokomentirati odgovor na svoje pitanje jer je dobio odgovor na jedno od svojih pitanja. Ako želite. Izvolite gospodine Genjac.
Dakle, pitanje spornih nelegalne uzurpacije teritorije Bosne i Hercegovine od strane susjedne države na prostoru Janje gdje se radi o direktnom kršenju granica uspostavljenih i priznatih međunarodno, na pitanje Vijeću ministara šta je poduzelo da se to riješi, ja sam dobio odgovor skojim apsolutno nisam zadovoljan. Prije svega u odgovoru Vijeće ministara obavještava mene da je Državna komisija za granice BiH poduzela određene korake i da je dostavila Ministarstvu vanjskih poslova BiH materijale sa namjerom da to se sa susjednom državom rješava. Vijeće ministara BiH obavještava mene da je Komisija za granice dostavila Ministarstvu vanjskih poslova i Vijeće ministara uopće ne obavještava šta je Ministarstvo vanjskih poslova za ove dvije godine otkako je dobilo te materijale uradilo. Dakle, apsolutno odgovor koji donekle vrijeđa zdrav razum. I treća stvar u posebno u jednom dijelu koji posebno iritira je da je problem riješen na određeni način na način da je Srbija i Crna Gora prihvatila da uspostavi skelski prelaz i to samo u vrijeme ljeta kada se obavljaju poljoprivredni radovi i na taj način je to pitanje, eto djelimično riješeno. Mislim da ovaj odgovor ja apsolutno ne mogu prihvatiti i naravno neophodno je poduzeti naredne korake da bi se ovo pitanje zaista uozbiljilo i riješilo. Hvala vam.
Zahvaljujem. Još je gospodin Hasan Čengić naš kolega dobio odgovor na dva pitanja. Međutim kako nije trenutno nazočan ovdje, imaće priliku izjasniti se o svojim odgovorima na našoj narednoj sjednici. Ja samo jedno pojašnjenje svima nama, svim kolegama koji su dobili odgovore. Uglavnom su bili nezadovoljni svojim odgovorima, a znaju šta im je činiti, dakle ili 6 obnoviti pitanje ili ga korigirati i zatražiti ponovo odgovor, jer ne možemo zadovoljiti stime da nismo zadovoljni sa odgovorom na pitanje, ili ako nismo u cjelosti zadovoljni. Idemo dalje. Drugi dio ove točke dnevnog reda. Izaslanička pitanja. Gospodin Milovjević se javio, gospodine Milojeviću izvolite.
Hvala. Hvala gospodine predsjedavajući, pozdrav svim kolegama, gostima i evo Savjetu ministara kojeg ovdje već po tradiciji nema. Dakle u skladu sa članovima 117. i 118. Poslovnika, ja ću postaviti nekoliko delegatskih pitanja. Prvo delegatsko pitanje upućujem Savjetu ministara i ono glasi Sobzirom da je Zakonom o veterinarstvu Bosne i Hercegovine, neću čitati broj službenog glasnika u članu 77. stav 1. navedenog zakona propisano je da Ministarstvo spoljne trgovine i ekonomskih odnosa Bosne i Hercegovine podzakonske propise izdaje u saradnji sa entitetskim ministarstvima, odnosno Brčko Distriktom. Od Savjeta ministara tražim da mi u pisanoj formi odgovori na sljedeće - Zašto Kancelarija za veterinarstvo Bosne i Hercegovine i Ministarstvo spoljne trgovine i ekonomskih odnosa BiH ne poštuju navedene zakonske odredbe, odnosno zašto se prijedlozi podzakonskih i drugih akata iz oblasti veterinarstva Savjetu ministara Bosne i Hercegovine podnose direktno, bez prethodnog usaglašavanja sa entitetiskim ministarstvima i Brčko Distriktom, kako zahtjeva pomenuta zakonska odredba? Navedene okolnosti samovolja su trajnog i ozbiljnog karaktera, usljed čega je Ministarstvo poljoprivrede, šumarstva i vodoprivrede Republike Srpske najavilo da neće učestvovati u provođenju podzakonskih propisa iz oblasti veterinarstva sve dok se ne ispune zakonom propisani uslovi i procedure. Budući da ovakvo stanje može prouzrokovati ozbiljne poremećaje u izuzetno važnoj privrednoj oblasti, od Savjeta ministara zahtjevam da svoj odgovor dostavi što hitnije, odnosno da preduzme mjere na poštivanju zakona. Isto tako od Savjeta ministara BiH tražim odgovor na sljedeće - Da li je u agencijama, odnosno Upravi za veterinarstvo, Agenciji za zdravlje bilja, Agenciji za sigurnost hrane i Agenciji za plaćanje ispoštovan kriterijum ravnopravne nacionalne zastupljenosti? 7 - Poštuje li se princip da direktor i zamjenik u ovim agencijama ne mogu biti iz istog entiteta i - Da li se namjeravajuformirati detašmani ovih agencija, odnosno njihove organizacione jedinice izvan sjedišta ovih agencija kako bi se efikasnije doprinjelo razvoju navedenih agencija i kvalitetnoj implementaciji jedinstvenih propisa? Moje sljedeće pitanje je upućeno Savjetu ministara Bosne i Hercegovine i Upravnom odboru Uprave za indirektno oporezivanje BiH Sobzirom na proteste više grafičkih preduzeća iz Bosne i Hercegovine koje se odnosi na izbor preduzeća za štampanje poreskih markica od navedeih institucija tražim da mi u pisanoj formi odgovori na sljedeće - Ko je nadležan za kontrolu javnih nabavki u institucijama BiH? - Da li su se tokom postupka izbora preduzeća za štampanje poreskih markica u sastavu nadležne komisije nalazili članovi koji su posjedovali stručne kompetencije za ovaj zadatak? I - Kojim su se kriterijumima rukovodili prilikom donošenja odluke? - Zašto ovaj posao nije povjeren najpovoljnijem ponuđaču Glasu srpskom, HD Grafika iz Banja Luke, kako se navodi u protestu sindikata medija i grafičara RS upućenom svim institucijama BiH, odnosno Republike Srpske? Zahvaljujem.
Zahvaljujem gospodinu Milojeviću. Gospodin Limov.
Hvala uvaženi gospodine, imam ovom prigodom dva pitanja Prvo, naravno Vijeću ministara oba pitanja 1. Hoće li i kada Vijeće ministara Bosne i Hercegovine pripremiti i u parlamentarnu proceduru uputiti Zakon o sportu Bosne i Hercegovine? I 2. Zašto je i na kojoj razini od strane koje institucije zaustavljena procedura razmatranja teksta Zakona o sportu BiH koji su priredili Olimpijsk komitet BiH i Nogometni savez BiH? Ova procedura traje, odnosno ne traje već više od godinu i po dana. Hvala lijepo.
Zahvaljujem gospodinu Limovu. Ko dalje želi? Gospodin Šiljegović. Izvolite. 8
Hvala predsjedavajući. Ja vrlo često razmišljam da li ima svrhe postavljati ova pitanja, sobzirom da na 4-5 ja već nisam dobio odgovor i puno kolega nije dobilo odgovor, ali možda u jednoj varijanti da napravimo jednu rekapitulaciju, da zadužimo sekretara ili nekoga da vidimo. Ja mislim da smo mi puno pitanja postavili na koja nismo dobili odgovor i da po tom pitanju ovaj dom zauzme stav. Ali, evo ja sam za danas spremio jedno delegatsko pitanje i ono ide Savjetu ministara Bosne i Hercegovine, odnosno resornom Ministarstvu bezbjednosti i istovremeno Vladi Federacije Bosne i Hercegovine. Prisutne su informacije o problemima zaliha eksploziva u Fabrici Vitezit, odnosno krađama. - Šta je poduzeto po pitanju bezbjednosti u ovoj fabrici? Mjere koje se preduzimaju i da li to utiče na sveukupnu bezbjednost u Bosni i Hercegovini?
Zahvaljujem gospodinu Šiljegoviću. Ko dalje želi govoriti, odnosno postaviti pitanje? Ako se niko ne javlja ja bih postavio pitanje.- Prije odprilike godinu dana, odnosno točno 9.9.2004. godine ja sam postavio pitanje Vijeću ministara i tada, nakon dva mjeseca dobio odgovor na to pitanje, ali sam rekao tada da ću postaviti ponovo to isto pitanje, da vidimo hoće li se imalo promjeniti prilike na bolje. Pitanje glasi - Koliki je broj zaposlenih i kakva je nacionalna struktura zaposlenih, a posebno novinarskog kadra u javnim RTV servisima u BiH, BHTV1, RTRS, FTV i Radio RS i Radio Federacije i Bosne i Hercegovine, odnosno radiotelevizijske kuće u Bosni i Hercegovini koje se finansiraju iz sredstava od RTV takse? Prije dakle godinu dana dobio sam odgovor i imam ga kod sebe i ono što je glavna karakteristika ovog stanja iz ovog odgovora jeste jako neizbalansiran sastav ovog kadra i uposlenika po nacionalnoj osnovi. Dakle veliki disbalans i zanima me je li se šta i koliko promjenilo i ja očekujem da jeste nabolje, ali evo? Pitanje Vijeću ministara da vidimo koliko se to promjenilo u kojoj mjeri. Ja želim vjjerovati da je sada sasvim dobro, ali evo kada dobijem odgovor onda ću biti u prilici to i konstatirati. 9 I drugo pitanje isto Vijeću ministara glasi - Da li je Vijeće ministara napravilo program i plan rješavanja problema smještaja za rad institucija Bosne i Hercegovine i je li točna informacija, a ja imam nepotpunu informaciju da se za najam prostora za rad institucija Bosne i Hercegovine u prošloj godini, a takav je trend i u ovom dijelu ove godine daje preko 10 milijuna maraka, a neke informacije govore čak i oko 15, preko 15 milijuna maraka? Ovo su vrlo značajna sredstva. Smatram da je ovakvo stanje prije 2-3 godine i bilo objektivno i realno. Međutim, smatram da ukoliko se ovo nastavlja, ovaj duži niz godina, a ne čini se ništa, ili nema programa i plana kako ovo riješiti, smatram onda da je odgovornost Vijeća ministara vrlo velika, ali i naša odgovornost, jer nismo na ovo ukazivali. Ako je to 10 do 15 milijuna maraka godišnje u našem mandatu koji već evo traje skoro tri godine, to je negdje četrdesetak milijuna maraka. Zamislite kakva se lijepa zgrada ili lijep prostor ili prostori se mogli uraditi i urediti i opremiti za te novce. Ovo je za mene vrlo ozbiljan propust i evo pitanje je vrlo jasno. Odgovor tražim naravno što je moguće prije.
Hvala gospodine Jukiću i nastavi voditi sjednicu.
Evo ja pozivam kolege. Gospodin Hilmo Neimarlija.
Poštovano predsjdništvo, kolege delegati, ne želim relativizirati nezadovoljstvo kolega koji su se određivali prema odgovorima koje su dobili, ili ih nisu dobili, ali evo imam potrebu da sa svoje strane izrazim zadovoljstvo što je, nakon što sam dobio nezadovoljavajući odgovor učinjeno nešto u skladu sa mojim pitanjem koje sam svojedobno postavio i prijedlogom. Dole je skinuto ono drvo kao što ste vidjeli i stavljen je katanac i lanac što sam ja i predlagao.
Evo čuli smo, dakle naša pitanja imaju očito ponekada i uspjeha, istina ne velikog, ali kažu da je to i mali koraci, ali ako su u pravom smjeru da su dobri. Dobro. Time bi završili sa prvom točkom dnevnog reda. 10 Prelazimo na drugu točku dnevnog reda, Ad.2. Usvajanje Zapisnika 45. sjednice Doma naroda U svojim materijalima dobili ste ovaj dokument. Ako ima netko za raspravu, rasprava je otvorena. Izvolite. Ne vidim prijavljenih. Zaključujem raspravu. Pozivam na izjašnjenje o zapisniku. Možete glasovati sada. Probaćemo tehniku. Zahvaljujem. Konstatiram da smo jednoglasno usvojili zapisnik sa 45. sjednice Doma naroda. Prelazimo na sljedeću točku dnevnog reda broj tri, Ad.3. Zahtjev Vijeća ministara za razmatranje Prijedloga zakona o carinskim prekršajima BiH po žurnom postupku, sukladno članku 100. Poslovnika Doma naroda Sukladno članku 100. točka 2. Poslovnika Dom odlučuje o zahtjevu za razmatranje zakona prema ovom članu nakon rasprave. Zastupnički dom nije prihvatio razmatrati zakon po žurnom postupku, stoga zakon se smatra u redovnoj proceduri. Sa ovom konstatacijom, ovo dalje što je meni u potsjetniku napisano, otpada. Dakle, sukladno našem zaključku da slijedimo ritam i rad Zastupničkog doma, slijedi da ćemo i mi ovaj zakon, da trebamo razmatrati po redovitoj proceduri. Evo, ja ovo predložih, trebamo se o tome i formalno izjasniti ukoliko neko nema drugačije mišljenje. Evo, da bi smo ispoštovali kompletnu proceduru, dakle, ako ćemo uraditi kao što sam ja predložio, kao što je uradio Zastupnički dom da slijedimo i naš zaključak sa početka našeg rada, u ritmu rada, trebamo se izjasniti o ovom zahtjevu i ako zahtjev odbijemo se zakon razmatra po članku, po redovitoj proceduri. Dakle, glasovanjem protiv, ćemo odrediti da idemo kao Zastupnički dom. Dajem na izjašnjenje, pozivam na glasovanje. Izvolite. Zahvaljujem. Konstatiram da smo sa 1 glasom za, 9 glasova protiv, odlučili da se ovaj zakon razmatra u redovitoj proceduri. 11 Broj četiri, Ad.4. Očitovanje Doma naroda o zahtjevu izaslanika Osmana Brke za razmatranje Prijedloga zakona o dopuni Zakona o porezu na promet proizvoda i usluga po žurnom postupku, sukladno članku 99. Poslovnika Doma naroda Vodi se rasprava o razmatranju zakona po skraćenom postupku. Otvaram raspravu. Nema prijavljenih. Zaključujem raspravu. Pozivam na izjašnjenje zahtjeva za razmatranje zakona po članku 99. Poslovnika Doma naroda. Možete glasovati sad. Zahvaljujem. Konstatiram da smo jednoglasno odlučili da se usvoji zahtjev gospodina Osmana Brke i da se zakon razmatra po članku 99. Poslovnika Doma naroda. Idemo na slijedeću točku dnevnog reda, broj pet, Ad.5. Prijedlog poslovnika Doma naroda Parlamentarne skupštine Bosne i Hercegovine Dobili ste izvješće mjerodavne komisije. Komisija je prihvatila Prijedlog poslovnika sa četiri amandmana koji su postali sastavnim dijelom teksta Prijedloga poslovanika. Otvaram raspravu o Prijedlogu poslovnika. Tko se javlja za riječ? Nitko. Pardon, gospodin Brka, izvolite.
Ja se zahvaljujem i sjednici izvinjavam. Naime, ja vjerujem našim ljudima koji su više od dvije godine radili, napravili ovaj prijedlog i ja im na tome častitam. Nadam se da je ovo u redu. Međutim, ovih dana mi je nešto palo u oči i htio bih da dopunim ovdje. Naime, neki dan sam ulazio u našu zgradu i vidio sa na ulazu dole da ulazi osoba skoro neobučena, pazite skoro neobučena. I, ja sam pitao čovjeka koji radi na ulazu, ima li kakav propis u ovoj Parlamentarnoj skupštini, odnosno u ovoj zgradi u institucijama države BiH, kako se može ulaziti u zgradu. Nema kaže, ništa to je prepušteno samom sebi. Kasnije sam se raspitivao imamo li mi nekakav kućni red. Čini mi se da nema ni toga. Ja zaista smatram da treba čuvati dostojanstvo institucija države BiH i da uposlenici i gosti, trebaju poštovati institucije gdje dolaze i da ne mogu praviti plažu od insitucija BiH niti mogu praviti nekakav niskokvalitetni diskač, pa da ovde dolaze tako. I, smatram, da mi trebamo imati kućni red i da u tom kućnom redu zna se kako se može dolaziti na posao, kako se može ulaziti u institucije da, eto da ne idemo sad šire ali ja mislim da treba da ide i šire, nego kako se može ulaziti u Parlamentarnu skupštinu BiH. I, 12 smatram, predlažem ustvari, da se u članu 52. nađe mjesta za jednu rečenicu gdje će se Zajedničkoj komisiji administrativnoj, za administrativne poslove Parlamente skupštine BiH, dat zadaća da napravi i uredi kućni red gdje će biti regulisan i način oblačenja i zaposlenih i gostiju koji dolaze u institucije, u ovom slučaju u Parlamentarnu skupštinu BiH. Zahvaljujem se.
Zahvaljujem gospodinu Brki. Gospodin Zrno se javio za riječ. Gospodine Zrno, izvolite.
Gospodo predsjedatelji, kolegice i kolege zastupnici, sve vas pozdravljam i neću ništa mudrog kazati ali mislim da treba nekoliko riječi progovoriti o onomu što je evo u radnom procesu prisutno više od godinu i po dana u našem parlamentu jer ovaj poslovnik svakako zaslužuje i malo više razgovora i malo više analize i malo više brige jer nakon Ustava poslovnik je ono, drugi zakonodavni akt makar kada je o nama riječi i o funkcioniranju ovog parlamenta. Pošteno govoreći, nisam ga do kraja uspio prelistati i pročitati, hvala Bogu, apsolutno vjerujem onima koji su radili na ovom poslovniku i dugo i mislim dobro. I zbog toga sam htio predložiti da pustimo u parlamentarnu proceduru ovaj poslovnik, ne zbog toga da bi smo završili priču o poslovniku jer nama uistinu treba poslovnik, evo i vizavi reakcije koelge Brke, poslovnik koji će obuhvatiti sve i koji će kazati, definirati sve kada je riječ o Parlamentu s tim što bih, znači predlažem da on ide u parlamentarnu proceduru, s tim što bih i zbog prije kazanog isto tako predložio da mu se produži amandmanska faza i da ta amandmanska faza ima odnosno, da ona postaje dio parlamentarne procedure razmatranja i usvajanja ovoga poslovnika. Činjenica je da je komisijska faza završena. Znači on je pred nama i nema potrebe vračati ga ili ga opstruirati nego mu jednostavno pružiti ako ko ima potrebu još jednu šansu, da ga doradimo i uredimo da bude uistinu pravi poslovnik. Zahvaljujem.
Zahvaljujem gospodinu Zrni. Evo čuli smo dva vrlo konkretna prijedloga. Gospodin Đoko Pajić đeli, izvolite Đoko.
Pa poštovane kolege, na inicijativu kolege Zrna ja bih samo jedno ovako pojašnjenje. Mi smo na sjednici Ustavno-pravne komisije kad su trebali biti ulagani amandmani imali sjednicu Ustavno-pravne komisije i zvaršili smo ono što je bilo amandmana. Čini mi se na inicijativu gospodina Jukića tada smo rekli, prošla sjednica Doma naroda, mislim tu su i kolege koje su prisutvovale, Ustavno-pravne komisije, 13 postojala je inicijativa odnosno dogovor da ne ide na usvajanje odmah danas, nego smo rekli, tad smo se dogovorili i zaključili sjednicu Ustavno-pravne komisije, da se eventualno održi još jedna sjednica Ustavno-pravne komisije odnosno da se od tada pa do usvajanja ovog poslovnika omogući ulaganje novih amandmana. To je bio zaključak Ustavno-pravne komisije na prošloj sjednici na kojoj smo razmatrali ovaj prijedlog poslovnika i na kojoj smo suvojili jedan dio amandmana koji su do tada bili uloženi. A sad, eto ja zaista čini mi se da sam u pravu, ako nisam neka me kolege gospodin Genjac, ne zam ko je još tada bio prisutan demantuju. A sad tu je da odlučite.
Zahvaljujem gospodinu Đoki Pajiću. Evo čuli smo ponovo, vrlo slično razmišljanje. Dakle, do sada nema drugačijih iako evo incijativa od gospodina Brke bi se mogla u ovo uklopiti, jer ni on nije formulirao dakle svoj amandman, rekao je svoje razmišljanje. Mislim da bi smo mogli onda evo ako nema naravno drugačijih stavova ili prijedloga, zaključiti a to zaključkom, možemo to Poslovnik omogučuje produžiti amandmansku fazu pa ne znam, da kažemo za koji rok s tim da bi bio u obavezi gospodin Brka da svoje razmišljanje, svoju ideju uobliči u formu amandmana i da onda obvežemo nadležnu komisiju da ponovo, to se podrazumjeva razmatra ali samo novopristigle amandmane, samo da vidimo koji je to rok. Evo pomozite mi, ima li ideja? Gospodin Genjac, izvolite.
Nije ovo naše razmatranje na Ustavno-pavnoj komisiji, ovakav postupak, bio je opredjeljen time što se radi o nužnosti usaglašavanja pojedinih poglavlja Poslovnika sa Poslovnikom Predstavničkog doma. Dakle, da se taj rad koordinira i prati i da se pokuša u onom dijelu koji regulira zajedničke komisije i zajednički rad, koji je tema oba poslovnika da bude usaglašen da ne bi bilo razlika. To je bio jedan od osnovnih razloga da se produži ova amandmanska faza jer svi smo svjesni činjenice da izrada Poslovnika traje nedopustivo dugo, značajan je dokumen ti nije uopće sporno, međutim, nepotrebno se produžio period izrade bez obzira što je Komisija blagovremeno uradila i što su obje komisije i zajedničke komisije taj posao uradile. To već poprima malo pretjerano trajanje. Iz tih razloga dakle, ja samo predlažem da ovaj rok bude 15 dana. Dakle, da se u roku od 15 dana dostave ko ima još amandmana i da se u tom istom periodu, ustavno- pravne komisije oba, odnosno nadležne komisije, u ovom slučaju Ustavno-pravna komisija usaglase između oba doma moguće podnesene amandmane i da verzije idu na oba doma u istom, dakle 15 dana i da se u istom periodu usaglase između obadva doma. Hvla.
Evo čuli smo konkretn prijedlog, znači sa rokom. Ima li drugačijih razmišljanja prijedloga oko roka? Evo nema. Mislim da ovo možemo prihvatiti. 14 Dakle, da ovo sve što je rečeno bude sadržano u zaključku. Tajniče izvolite.
Samo da vam kažem, Zastupnički dom je usvojio Poslovnik sa velikim brojem amandmana. Oni sad rade na prečišćenom tekstu amandmana. Jednostavno neki amandmani njihove ne možemo ni uzeti jer se tiču njihovog doma. Zato bi mi u svakom slučaju trebali usvojiti Poslovnik da se osnuje komisija za usuglašavanje odredbi koje su identične, moraju biti identične u oba doma, da bi bio Poslovnik validan. Mislim, i ne znam da li bi vi htjeli prihvatiti njihove amandmane, a vjerujte da bi neko sada sjeo od nas da radi to sve, nema ljudi dovoljno, ovo najiskrenije govorim. Ja ne znam kako će se izaći, možete donijeti odluku da se produži amandmanska faza, da neko preuzme amandmane eventualno ako odgovaraju je li, Domu naroda da preuzme, da se ugrade u naš poslovnik. To je jedina mogućnost. Ali, nema potrebe da se dvije komisije usuglašavaju, jer su oni završili svoj rad.
Zahvaljujem gospodine tajniče. Gospodin Genjac.
Vidite, mismo dakle donijeli i ovde je dakle opredjeljenje prisutno da se produži amandmanska faza i ono nije sporno. I tu ima već nekih amandmana koji se naziru. Ako već imamo tu situaciju da ćemo produžiti amandmansku fazu podnošenja amandmana, ja znam da je Predstavnički dom usvojio i da ima veliki broj amandmana međutim, samo jedan broj amandmana se tiće zajedničke problematike, sve ono što je vezano za rad Predstavničkog doma i samo za rad Predstavničkog doma nas apsolutno ne interesuje. Ali sve što je vezano za procedure koje su zajedničke i zajedničke komisije, mora biti apsolutno identično. I iz tog razloga, ja mislim da vrijedi pokušati u ovom vremenu za koliko je produženo vrijeme amandmana, da Ustavno-pravna komisija uzme usvojene amandmane na Predstavničkom domu a naravno, Sekretarijat da pripremi te amandmane na način da samo oni koji se tiču zajedničkog rada i da Ustavno-pravna komisija pokuša već u toj fazi prihvatiti amandmane koji se tiču zajedničkog rada, koji su usvojeni na Predstavničkom domu. I, da bi se na taj način što je mogu manje ostavilo prostora i ptorebe za usaglašavanje ili možda čak isključilo usaglašavanje, u što ne vjerujem. E, sad, dakle mi smo na posljednjoj Ustavno-pravnoj komisiji produžili ovaj rad izmeđuostalog s ovom namjerom, da pokušamo nešo usaglasiti sa Predstavničkim domom. Dakle, ja mislim da ostaje ipak prostora, bez obzira na sve, da ovaj rok bude 15 dana za podnošenje amandmana i da u tom roku Ustavno-pravna komisija u maksimalnoj mjeri pokuša usaglasiti konačan tekst sa onim što je usvojeno na Predstavničkom domu, a 15 tiče se zajedničkih procedura. Ono što ostane i što ne mogne biti usaglašeno, naravno biće predmetom rada zajedničke komisije koja će se imenovati, pa čak evo i amandman gospodina Brke, ako se predloži, on nije predlagan na Predstavničkom domu, nema vremena da ga Predtavnički dom, samo jedan amandman ako se usvoji ovde iskazuje potrebu za formiranje komisije i ona će biti neophodna. Ali to ne otklana potrebu da se što je moguče više usaglasi već sad.
Zahvaljujem. Mislim da smo se razumjeli. Dakle, ovo stoji, dakle sve što smo rekli stajaće u našem zaključku i odredili smo da je to rok 15 dana od današnjeg dana. Sve ima logike i smisla. Dakle, pokušat ćemo kroz ovih 15 dana, kroz rad naše komisije i nas svih da dođemo do što sličnijih rješenja u onom dijelu Poslovnika ova dva doma koji trebaju biti identični i uz dopune naravno i drugih amandmana koji su najavljeni i onih koji nisu. Ne bih ponavljao tekst zaključka. Čuli smo ga. Dajem na izjašnjenje rečeni zaključak. Možete glasovati, sad. Zahvaljujem. Konstatiram da smo jednoglasno usvojili rečeni zaključak o produljenju amandmanske faze za pripremu Prijedloga poslovnika za 15 dana. Idemo na sljedeću točku dnevnog reda broj šest, Ad.6. Informacija o stanju fanjske zaduženosti BiH u 2004.godini Kako se nisu ispunili poslovnički uvjeti za razmatranje ove točke, nema predstavnika Vijeća ministara, ovu ćemo točku za sada odložiti jer je u dnevnom redu, to je naša dosadašnja bila praksa. Držimo se prakse, ukoliko se pojavi relevantni predstavnik Vijeća ministara do završetka ovog dnevnog reda današnje sjednice, možemo se na ovo vratiti. Gospodine Milojević, izvolite.
Poštovane kolege, ovo je zaista iritirajuće da nikog ovdje nema na ovoj strani iz Savjeta ministara i ovo je neshvatljivo. Ja čak preldažem da ni ovo ne uvažimo dakle, ako se gospoda pojavi do kraja našeg zasjedanja da mi to uvrstimo. Ja predlažem da ovu tačku dnevnog reda skinemo iz razloga što nema predstavnika predlagača i ako treba i evo javno ih pozivamo da ubuduće prisustvuju našim sjednicama i ne znam više na koji način da ih odobrovoljimo da prisustvuju sjednicama Doma naroda. Zahvaljujem. 16
Zahvaljujem gospodinu Milojeviću. Još jedna, evo dopuna informacije dakle, već je jedanput ova točka skinuta s dnevnog reda iz istog razloga i mislim da je vrlo osnovano ovo što gospodin Milojević predlaže, da je danas zbilja ovog trenutka skinemo s dnevnog reda. Gospođo Stojanović, jeste li i vi ovog razmišljanja ili nešto drugo?
Pošto sam ja u komisiji koja je razmatrala ovu problematiku, isto smo tako imali problem na komisiji zbog njihovog nedolaska skidali smo tu tačku s dnevnog reda. Ovo je drugi put opet na Domu da se skida, mislim da je ovo neprimjereno i stvarno podržavam gospodina Milojvića.
Dobro. Onda evo mislim da niko nema drugačije mišljenje, bar se nije izjasnio. Ovu smo točku danas skinuli sa dnevnog reda i stavićemo je na sljedeću sjednicu a razmatrat ćemo je kad za to budu ispunjeni uvjeti kao i za druge točke. Došli smo do sedme točke dnevnog reda, Ad.7. Davanje suglasnosti za ratificiranje Konvencije o tripartitnim konsultacijama u svrhu promoviranja implementacije međunarodnih standarda rada 1976, valjda je to te godine '76. usvojeno Izvješće mjerodavne komisije ste dobili. Zastupnički dom ovu je konvenciju ratificirao. Tko se javlja za riječ? Dakle, ponovo ista stvar kao u prethodnoj točci, nemamo predstavnika predlagatelja. Ovu točku skidamo s dnevnog reda. Broj osam, Ad.8. Davanje suglasnosti za ratificiranje Okvirnog sporazuma između Evropske zajednice i BiH o općim načelima sudjelovanja BiH u programima zajednice Znači, ista stvar. Nema predstavnika predlagača. Točku skidamo s dnevnog reda. 17 Broj devet, Ad.9. Davanje suglasnosti za ratificiranje Ugovora o sveobuhvatnoj zabrani nuklearnih pokusa Ista stvar kao i za prethodne točke. Točku skidamo s dnevnog reda. Broj deset, Ad.10. Izvješće o radu Komisije za vanjsku i trgovinsku politiku Doma naroda Pozivam predsjednika, predsjedatelja Komisije gospodina Ćengića i želim mu dobrodošlicu. Upravo nam se pridružio, došao je točno na vrijeme. Ova točka bez njega ne bi išla a sada evo ide. Gospodine Čengiću, izvolite.
Ja se zahvaljujem predsjedavajućem, pozdravljam sve kolege, zahvaljujem se na dobrodošlici. Nadam se da ću ja imati priliku da također poželim dobrodošlicu predsjedavajućem, još jednom se izvinjavam na opravdanom zakašnjenju. Što se tiče ostalog, mislim da nema potrebe za puno obrazlaganja sobzirom da je naša komisija zasjedala, razmatrala ovo pitanje i predložila Domu da dadne saglasnost za ratifikaciju. A što se tiče samog Izvještaja o radu, on je nažalost reklo bi se suhoparan, uglavnom statistički pobraja sve ono šta je urađeno u periodu koji je iza nas i on je pripremljen za 6 mjeseci jer još uvijek se ponašamo po starom Poslovniku, po kome u tom periodu pripremamo izvještaj. Mislim da mogu kazati samo da je dinamika Komisije malo ubrzana zahvaljujući činjenicama da se pojavio veći broj zakona koji su bili u nadležnosti Komisije i zahvaljujući značajnom broju međunarodnih sporazuma, ugovora i rezolucija, koje smo također razmatrali prije ratifikacije. Ne vidim da ima u Izvještaju ništa posebno zanimljivo. Mogu samo kazati da prema mom sjećanju zbog rada Komisije nije nikada zakasnila ni jedna tačka na dnevni red vama i zahvaljujem se Kolegiju na povjerenju koji nam vrlo često daje zakone koji su negdje na granici možda između dvije komisije, ali ih dobijemo mi na kraju. Na kraju mogu reći da su moje kolege iznvaredno vrijedni i meni je sa ovakvim kolegama lahko raditi. Oni završe sve, ja samo dođem na sjednicu. 18 Hvala lijepa i mislim da je ovo uobičajeni izvještaj. Ako nam dadnete priliku mi ćemo vam podnijeti i drugi već krajem ove godine, koji će ja mislim biti čak i obimniji od ovoga sobzirom na dinamiku aktivnosti. Hvala.
Zahvaljujem gospodinu Čengiću. Ima li rasprave o Izvješću? Vidim da nema. Dakle, ovo što je rekao Čengić, mi se slažemo, Komisija je radila odgovorno i vrijedno. Ja pozivam na izjašnjenje o Izvješću. Možete glasovati, sad. Zahvaljujem. Konstatiram da smo jednoglasno usvojili Izvjšće o radu Komisije za vanjsko trgovinsku politiku. Došli smo do 11. točke dnevnog reda, Ad.11. Zahtjev gospodina Osmana Brke kojim traži i od gospodina Pamuka koji traže da se Prijedlog zakona o dopuni Zakona o carinskoj politici BiH uvrsti u dnevni red po proceduri članka 99. našeg poslovnika Izjašnjavamo se o proceduri. Ovde je samo pitanje kako ovo riješiti obzirom da je ovo dio iz nadležnosti Uprave za indirektno oporezivanje, ali o tome ćemo kad, jeste. Dobro, nema više vidim prijavljenih za raspravu. Pozivam na izjašnjenje. Možete glasovati sad. Zahvaljujem. Konstatiram da smo jednoglasno usvojili zahtjev gospodina Osmana Brke, da se Prijedlog zakona o dopuni, uz 1 glas uzdržan, usvojili zahtjev gospodina Brke da se Prijedlog zakona o dopuni Zakona o carinskoj politici BiH razmatra po članku 99. našeg poslovnika o radu. Sa ovim smo iscrpili današnji dnevni red. Ja zahvaljujem svim kolegama na doprinosu u ovako efikasnom radu, uz još jedanput konstataciju da ne možemo reći ovo isto za Vijeće ministara koji po ko zna koji put se nisu odazvali biti na sjednici, obrazlagati točke dnevnog reda. Izvolite gospodine Genjac.
Ovde među novinarima kruži informacija da su novinari dobili informaciju za ovu sjednicu da počinje u 12 sati. I, to se tumači kao neki čin koji je svjesno izazvan radi ovog skidanja Zakona o javnom RTV sistemu i ja va smolim da se to, da Kolegij to pitanje razjasni. Dakle, postoji neka tvrdnja novinara da su dobili poziv za sastanak, sjednicu Doma koja počinje u 12 sati. I molim vas, ta se konotacija vrlo negativno pridaje. 19
Ovo je za mene informacija koju prvi put čujem. Zbilja sjednica je bila najavljena, ja mislim čak 15 dana sa točno najvaljenim terminom u 11 sati. Evo da čujemo pojašnjenje, ovo je za mene informacija koju prvi put čujem.
E, ovako, radi se o tome da je datum koji nosi obavijest je 6.09. To je mislim, bio ponedjeljak. U petak mislim, znači par dana prije dato je Službi za odnose sa javnošću, dat je poziv sa satnicom u 12 sati. Međutim, u međuvremenu je došlo do promjene. Koliko ja znam već je u petak, taj petak je stavljen na web stranicu, u međuvremenu došlo je do promjene satnice tako da su svi dobili poziv osim nažalost novinara, dobili su za 12 sati, svi su dobili za 11 sati poziv. Tu je hajmo reći greška je bila u tome što prvo, ni odnosi sa javnošću s jedne strane nisu bili upoznati a s druge strane greška je odnosa sa javnošću što nisu to provjerili, tačnu satnicu vremena. To sam i ja danas nažalost saznao. I to tačno kad je počinjala sjednica.
Ovako, ovo ćemo ipak, ovo je vrlo ozbiljna stvar, ovo ćemo na Kolegiju ispitati. Dakle, sve kako je teklo od datuma odnosno prvog sastanka zakazivanja ove sjednice. Ono što sam ja rekao, ja pri tome ostajem ali to će Kolegij utvrditi, točno sve činjenice kako je došlo do ove ne znam kako bih je nazvao pogreške, zabune ne znam ni ja kako. Ali sjednica je zakazana sa ovim terminom još prije najmanje 10 dana. Još jedanput evo, isprika novinarima iako Kolegij za to nije kriv, ali ispitaćemo ko je kriv. Zahvaljujem se svima na današnjem radu. Sjednica je završena. Sjednica završila rad u 12:15 sati.